Aboubakar Kamara

Aboubakar Kamara (sündinud 7. märtsil 1995 Gonesse'is) on Prantsusmaal sündinud Mauritaania jalgpallur, kes mängib ründajana Kreeka kõrgliiga klubis PAE Olympiakós ja Mauritaania jalgpallikoondises.

Ta alustas klubikarjääri Monacos, debüteerides Prantsusmaa kõrgliigas hooajal 2014–15. Hooajal 2015–2016 mängis ta Belgia kõrgliigaklubis Kortrijk. Hooaja 2015–16 keskel liitus ta Amiens'ga, mis mängis toona Prantsusmaa tugevuselt kolmandas liigas. Hooajal 2016–17 mängis ta Amiens'ga Prantsusmaa esiliigas, kus Kamara lõi 11 väravat.

2017. aasta juulis sõlmis ta lepingu Inglismaa esiliigaklubiga Fulham. Hooajal 2017–18 lõi Kamara Inglismaa esiliigas seitse väravat. 5. detsembril 2019 lõi ta mängus Leicester City vastu oma esimese värava Inglismaa kõrgliigas. Ta lõi seejärel kõrgliigas veel kaks väravat, kuid suundus hooaja teises pooles laenule Türgi kõrgliiga klubisse Yeni Malatyaspor. Hooaja 2020–21 teises pooles mängis ta laenul Prantsusmaa kõrgliigaklubis Dijon.

2021. aasta augustis siirdus ta 3,5 miljoni euro eest Kreeka kõrgliigaklubisse Aris. Hooajal 2021/22 lõi Kamara Kreeka kõrgliigas kaheksa väravat. 2022. aasta juulis sõlmis ta kolmeaastase lepingu Olympiakósega.https://www.transfermarkt.com/aboubakar-kamara/nationalmannschaft/spieler/290951 (vaadatud 3.7.2022)

Mauritaania jalgpallikoondises debüteeris Kamara 26. märtsil 2021 Aafrika rahvaste karikavõistluste valikmängus Maroko vastu. Koondisekarjääri esimese värava lõi ta järgmises mängus 30. märtsil Kesk-Aafrika Vabariigi vastu.https://www.national-football-teams.com/player/82024/Aboubakar_Kamara.html (vaadatud 16.1.2022) Ta kuulus Mauritaania koondisse 2022. aasta Aafrika rahvaste karikavõistlustel.

Ta on Mauritaania ja Senegali päritolu."La Mauritanie concurrencée par le Sénégal pour Bingourou et Aboubakar Kamara". football365.fr. 15.3.2019. Vaadatud 16.1.2022

 Viited 

 Välislingid 
 "Fulhamis puhkes penaltitüli. Treener Ranieri: tahtsin teda tol momendil tappa Fulhamis puhkes penaltitüli. Treener Ranieri: tahtsin teda tol momendil tappa". sport.ohtuleht.ee. 30.12.2018
 "Politsei vahistas Mattias Käidi klubikaaslase keset treeningväljakut". sport.postimees.ee. 23.1.2019.

Kategooria:Mauritaania inimesed
Kategooria:AS Monaco FC jalgpallurid
Kategooria:Amiens SC mängijad
Kategooria:Fulham FC mängijad
Kategooria:PAE Olympiakósi jalgpallurid
Kategooria:Ligue 1 mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1995